**Միջուկային անվտանգության վարչության համակարգերի և կոմպոնենտների բաժնի շենքերի, շինությունների և կառույցների շահագործման գլխավոր պետական տեսուչի (այսուհետ` Մասնագետ) հիմնական գործառույթների համառոտ նկարագիրը`**

1) մասնակցում է ատոմային էներգիայի օգտագործման բնագավառի իրավական ակտերի նախագծերի մշակման աշխատանքներին, անհրաժեշտության դեպքում տալիս է մասնագիտական պարզաբանումներ և հիմնավորումներ․

2) մշակում է կոմիտեի ներքին փաստաթղթերի (հրամանների, հրահանգների, կանոնակարգերի) նախագծեր․

3) մասնակցում է ատոմային էներգիայի օգտագործման բնագավառում գործունեություն իրականացնելու լիցենզիայի ստանալու համար ներկայացված հայտերին կից փաստաթղթերի դիտարկման և բաժնի իրավասությունների մեջ մտնող հարցերով մասնագիտական եզրակացության և լիցենզիաների պայմանների և պահանջների մշակման աշխատանքներին,

4) իրականացնում է ատոմային էներգիայի օգտագործման բնագավառում ՀՀ իրավական ակտերի, տրված լիցենզիաների պայմանների ու պահանջների, տրված ակտ-կարգադրագրերի կատարման վերահսկողություն,

5) իր իրավասության սահմաններում մասնակցում է «Միջուկային անվտանգության մասին» կոնվենցիայի պահանջներից բխող ազգային հաշվետվության մշակման աշխատանքներին․

6) մասնակցում է շահագործող կազմակերպության կողմից ներկայացվող ատոմային էներգիայի օգտագործման օբյեկտի անվտանգության վիճակի վերլուծության տարեկան հաշվետվության վերլուծությանը և գնահատմանը.

7) իր իրավասությունների շրջանակներում, անվտանգության կարգավորման նպատակով համագործակցում է միջազգային և օտարերկրյա իրավասու կազմակերպությունների մասնագետների հետ,

8) մասնակցում է աշխատանքային խորհրդակցություններին,

9) Առաջարկություն է ներկայացնում ատոմային էներգիայի օգտագործման բնագավառին վերաբերող Հայաստանի Հանրապետության օրենքների, անվտանգության նորմերի և կանոնների, տրված կարգադրագրերի պահանջների խախտումների թույլ տված լիցենզավորված անձանց Հայաստանի Հանրապետության օրենսդրությանը համապատասխան վարչական պատասխանատվության ենթարկելու

10) ատոմային էներգիայի օգտագործման բնագավառի անվտանգության տեսակետից կարևոր օբյեկտների կենսական ողջ ցիկլի ընթացքում վերահսկում է շենքերի և շինությունների տեխնիկական վիճակը, դրանց շահագործման, շինմոնտաժային աշխատանքների և օրենսդրության պահանջների, տրված լիցենզիայի պահանջների ու պայմանների, տեխնիկական փաստաթղթերի, Կոմիտեի կարգադրագրերի պահանջների և թույլտվության պայմանների կատարման վերահսկողությունը՝ պարբերաբար անցկացնելով տեսչական ստուգումներ, դիտարկումներ և ուսումնասիրություններ.

11) մասնակցում է Հայաստանի Հանրապետությունում Նոր միջուկային էներգաբլոկ(ներ)ի նախագծման, հրապարակի ընտրության, կառուցման, շահագործման և շահագործումից հանելու ընթացքում լիցենզավորման գործընթացներին

12) վերլուծում ու գնահատում է ատոմային էներգիայի օգտագործման բնագավառում անվտանգության տեսակետից կարևոր օբյեկտների շենքերի ու շինությունների շահագործման, շինմոնտաժային աշխատանքների անվտանգությունը և այդ աշխատանքների կատարման որակի ապահովման ծրագրերը

13) Կոմիտեի նախագահի կողմից սահմանված կարգով մասնակցում է Մասնագետի գիտելիքների և հմտությունների (այսուհետ՝ կոմպետենցիա) ստուգմանը

14) Կատարում է կոմիտեի կարգապահական ներքին կանոնների, հրամանների, կարգադրությունների, անվտանգության տեխնիկայի, ճառագայթային, հրդեհային անվտանգության կանոնների պահանջները․

15) ատոմային էներգիայի օգտագործման բնագավառի անվտանգության տեսակետից կարևոր օբյեկտներ շահագործող կազմակերպության կողմից ստացվող հաշվետվությունների (շենքերի և շինություններ մասով) և այդ օբյեկտներում իրականացված տեսչական ստուգումների, դիտարկումների ու ուսումնասիրությունների արդյունքների վերլուծության հիման վրա պատրաստում է այդ օբյեկտներում և դրանց հարակից տարածքների վիճակի վերաբերյալ հաշվետվություններ և տեղեկանքներ.

16) մասնակցում է բաժնի իրավասությունների մեջ մտնող հարցերով առաջարկությունների, տեղեկանքների, հաշվետվությունների, զեկուցագրերի և այլ գրությունների նախապատրաստման աշխատանքներին․

17) կատարում է կոմիտեի որակի կառավարման համակարգի պահանջները և մասնակցում է կոմիտեի որակի կառավարման համակարգի արդյունավետության վերլուծման և գնահատման աշխատանքներին․

18) մասնակցում է տեսչական ստուգումների ծրագրերի մշակման աշխատանքներին․

19) կատարում է անցկացված տեսչական ստուգումների արդյունքների սահմանված կարգով ձևակերպումը․

20) ատոմային էներգիայի օգտագործման բնագավառում անվտանգության տեսակետից կարևոր օբյեկտների շենքերի և շինությունների շինմոնտաժային աշխատանքների կատարման ընթացքում վերլուծում ու գնահատում է շահագործող կազմակերպության կողմից ներկայացրած ՝

• աշխատանքների որակի վրա ազդող նախագծային, տեխնոլոգիական և այլ նորմատիվ փաստաթղթերի պահանջներից շեղումների քանակը և բնութագրերը

• որակի վերաբերյալ հեղինակային հսկողություն իրականացնող կազմակերպությունների դիտողությունների քանակը և բնույթը

• որակի վերաբերյալ դիտողություններն և վնասապահանջները․

21) վերահսկում է տրված ակտ-կարգադրագրերի, բաժնի իրավասությունների մեջ մտնող հարցերով, պահանջների կատարումը․

22) բաժնի իրավասության շրջանակներում մասնակցում է ԱԷՄԳ-ից և այլ միջազգային կազմակերպություններից ստացված անվտանգության ստանդարտների նախագծերի վերաբերյալ առաջարկությունների պատրաստմանը։

**Նշված թափուր պաշտոնը զբաղեցնելու համար պահանջվում է`**

• շինարարություն կամ ճարտարապետություն կամ էներգետիկա մասնագիտությամբ բարձրագույն կրթություն և երեք տարվա մասնագիտական աշխատանքային ստաժ․

• ատոմային էներգիայի օգտագործման բնագավառի ՀՀ օրենսդրության և այլ փաստաթղթերի անհրաժեշտ իմացություն․

• ատոմային էներգիայի միջազգային գործակալության անվտանգության ստանդարտների և դրանց կիրարկումն ապահովող ուղեցույցների (GSG և SSG), միջուկային պահպանության (security) պահանջների (NSS), վթարային պատրաստվածության և հակազդման պահանջների (EPR), տեխնիկական փաստաթղթերի (TECDOC), անվտանգության զեկույցների (SRS), տեխնիկական զեկույցների (TRS) անհրաժեշտ իմացություն․

• տարբեր իրավիճակներում կողմնորոշվելու ունակություն․

• անգլերեն և ռուսերեն լեզվի ազատ տիրապետում․

• անհրաժեշտ տեղեկատվության տիրապետում․

• համակարգչային և այլ ժամանակակից տեխնիկական միջոցների, MC OFFICE ծրագրային փաթեթի հիմնական ծրագրերի, համացանցի (ինտերնետի), տեղեկատվական հնարավորությունների օգտագործման համապատասխան գիտելիքներ և հմտություններ։

**Մասնագետը պարտավոր է՝**

* Բարեխղճորեն կատարել պայմանագրով ստանձնած աշխատանքները․
* Պահպանել Կոմիտեում սահմանված ներքին կարգապահական կանոնները, աշխատանքային կարգապահությունը․
* Պահպանել աշխատանքի պաշտպանության և անվտանգության ապահովման միջոցները․
* Իրականացնել ՀՀ աշխատանքային օրենսդրությամբ և պայմանագրով իրենց վերապահված այլ պարտականությունները: